Oficiālais Vēstnesis L 217 , 17/08/1999 Lpp. 0063 - 0064



Komisijas Lēmums (1999. gada 13. augusts), ar ko pieņem saistības, kuras piedāvātas saistībā ar antidempinga procedūrām attiecībā uz Ķīnas Tautas Republikas, Ungārijas, Indijas, Korejas Republikas, Meksikas, Polijas, Dienvidāfrikas un Ukrainas izcelsmes tērauda stiepļu trošu un tauvu ievedumiem (izziņots ar dokumenta numuru C(1999) 2701) (1999/572/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/96 par aizsardzību pret ievedumiem par dempinga cenām no valstīm, kas nav Eiropas Kopienas dalībvalstis [1], kurā grozījumi izdarīti ar Regulu (EK) Nr. 905/98 [2], un jo īpaši tās 8. panta 1. punktu, apspriedusies ar padomdevēju komiteju, tā kā (1) ar Regulu (EK) Nr. 362/99 [3] Komisija noteica antidempinga pagaidu maksājumus attiecībā uz Ķīnas Tautas Republikas, Ungārijas, Indijas, Meksikas, Polijas, Dienvidāfrikas un Ukrainas izcelsmes tērauda trošu un tauvu ievedumiem Kopienā, un pieņēma cenu saistības, kuras piedāvāja daži Polijas un Ungārijas ražotāji eksportētāji; (2) pēc pagaidu antidempinga pasākumu pieņemšanas saskaņā ar Regulas 384/96 (še turpmāk – "Pamatregula") 8. panta 6. punktu Komisija turpināja dempinga, zaudējumu un Kopienas interešu analīzi. Šīs izmeklēšanas galīgie atzinumi un secinājumi ir izklāstīti Padomes 1999. gada 12. augusta Regulā (EK) Nr. 1796/1999, ar ko attiecībā uz tērauda trošu un tauvu ievedumiem ar izcelsmi Ķīnas Tautas Republikā, Ungārijā, Indijā, Meksikā, Polijā, Dienvidāfrikā un Ukrainā nosaka galīgu antidempinga maksājumu un to, ka galīgi iekasējams noteiktais pagaidu maksājums, kā arī noslēdz antidempinga procedūru attiecībā uz ievedumiem ar izcelsmi Korejas Republikā [4]; (3) izmeklēšanā ir apstiprināti pagaidu atzinumi par zaudējumus radošu dempingu saistībā ar Ķīnas Tautas Republikas, Ungārijas, Indijas, Meksikas, Polijas, Dienvidāfrikas un Ukrainas izcelsmes ievedumiem; (4) pēc pagaidu antidempinga pasākumu pieņemšanas viens Indijas ražotājs eksportētājs, Meksikas un Dienvidāfrikas ražotāji eksportētāji un Ukrainas ražotājs eksportētājs sadarbībā ar Ukrainas iestādēm piedāvāja uzņemties cenu saistības saskaņā ar Pamatregulas 8. panta 1. punktu; (5) šo saistību noteikumi, jo īpaši tajos noteiktās minimālās cenas attiecībā uz pārdošanu izvešanai uz Kopienu, nodrošina ar pašreizējo antidempinga procedūru konstatētā dempinga radīto zaudējumu novēršanu; (6) turklāt ražotāji eksportētāji un Ukrainas iestādes ir apņēmušies regulāri iesniegt Komisijai sīku informāciju par pārdošanu un neslēgt tiešus vai netiešus kompensācijas nolīgumus ar to klientiem Kopienā, tādēļ ir secināts, ka Komisija var efektīvi uzraudzīt saistību ievērošanu; (7) attiecībā uz saistībām, kuras piedāvā Ukrainas ražotājs eksportētājs, Ukrainas valdības izveidojamā izvešanas atļauju sistēma, kas darbosies saistību piemērošanas laikā, nodrošinās, ka visi tie izvedumi uz Kopienu, uz kuriem attiecas saistības, būs atbilstīgi tajās ietvertajiem noteikumiem; (8) ņemot vērā iepriekš minēto, viena Indijas ražotāja eksportētāja, Meksikas un Dienvidāfrikas ražotāju eksportētāju, kā arī Ukrainas ražotāja eksportētāja piedāvātās saistības uzskata par pieņemamām, tādēļ attiecībā uz konkrētajiem ražotājiem eksportētājiem izmeklēšanu var pārtraukt; (9) minēto saistību pārkāpuma vai atsaukšanas gadījumā var noteikt galīgu antidempinga maksājumu, ievērojot Pamatregulas 8. panta 9. un 10. punktu, IR PIEŅĒMUSI ŠO LĒMUMU. 1. pants 1. Ar šo pieņem saistības, ko ražotāji, kas minēti turpmāk, piedāvā atbilstīgi antidempinga procedūrām attiecībā uz Ķīnas Tautas Republikas, Ungārijas, Indijas, Meksikas, Polijas, Dienvidāfrikas un Ukrainas izcelsmes tērauda stiepļu un tauvu ievedumiem Valsts | Ražotājs | TARIC papildkods | Meksika | Aceros Camesa SA Margerita Maza de Juárez No 154 Col. Nueva Ind. Vallejo México D.F. C.P. 07700 Mexico | A022 | Dienvidāfrika | Haggle Lower Germiston Road Jupiter PO box 40072 Cleveland South Africa | A023 | Indija | Usha Martin Industries & Usha Beltron Ltd, Shakespeare Sarani Calcutta–700 071 India | A024 | Ukraina | Joint Stock Company Silur 343700 Khartsyzsk Donetsk Region Ukraine | A025 | 2. Ar šo pārtrauc izmeklēšanu saistībā ar 1. punktā minētajām antidempinga procedūrām attiecībā uz minētajā punktā nosauktajām personām. Briselē, 1999. gada 13. augustā Komisijas vārdā — Komisijas locekle Monika Wulf-mathies [1] OV L 56, 6.3.1996., 1. lpp. [2] OV L 128, 30.4.1998., 18. lpp. [3] OV L 45, 19.2.1999., 8. lpp. [4] Sk. šā "Oficiālā Vēstneša" 1. lappusi. --------------------------------------------------